Pirmsskola 5 gadi

Tēma: Cilvēki, kuri mums palīdz

2. nodarbība - Ārkārtas situācijas

**Nodarbības atsegums**

**Plānotie bērnam sasniedzamie rezultāti**

***Bērnam veidojas priekštats par to,***

* kā un kad meklēt palīdzību un ar kuriem pieaugušajiem skolā runāt, ja bērniem ir bažas par savu veselību;
* kā piezvanīt glābšanas dienestiem ārkārtas situācijā un kā to darīt pareizi.

***Bērnam sākas veidoties morālais ieradums***

* atbildīgi izvērtēt situāciju un pieņemt lēmumu, kad, kur un kā meklēt palīdzību;
* drosmīgi un prātīgi rīkoties dažādās ārkārtas situācijās.

**Nodarbībā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Dzīvība, darbs | Rūpes, atbildība, miers |
| **Tikumi** | Gudrība, atbildība, drosme | Izpalīdzība, pašiniciatīva, pašvadība |

**Atslēgvārdi:** ārkārtas situācija, bīstams, negaidīts, ugunsdzēsēju brigāde, ātrā palīdzība, policija, sagatavoties, ugunsgrēka trauksme, noraizējies, uztraucies.

**Mācību materiāli:**

* “Vai šī ir ārkārtas situācija?” (1. materiāls)

**Atslēgas jautājumi:**

1. Kas ir ārkārtas situācija? Kādi ir ārkārtas situāciju piemēri?
2. Kā jārīkojas ārkārtas situācijā? Kas notiek, ja tu piezvani 112?
3. Kādi tikumi nepieciešami, lai piezvanītu pa tālruni 112?
4. Ko darām, lai neizsauktu ugunsnelaimi?
5. Kādi tikumi nepieciešami, lai rīkotos ugunsgrēka trauksmes gadījumā?

Bērna un skolotāja darbības plānotā rezultāta sasniegšanai

Ierosme. Vai šī ir ārkārtas situācija?

[1. materiāls] Visi bērni kopā ar pirmsskolas pedagogu vai mazās grupās sašķiro 1. materiāla attēlus ārkārtas situācijās un situācijās, kuras nav ārkārtas.Kādi tikumi nepieciešami, lai izdarītu šo darbu?Mudiniet bērnus pārrunāt, kādos gadījumos situācija ir ārkārtas!Kādi ir citi ārkārtas situāciju piemēri?Jūs varat izmantot definīciju, ka ārkārtas situācija ir “nopietna, negaidīta un bīstama situācija, kurā nepieciešama tūlītēja rīcība”.

Kolēģu komentāri:

“Bērniem viss patika. Likās, ka klausās ar aizrautību, bet man šķiet, ka 5 g.v. bērniem vēl grūti nošķirt, kad ir ārkārtas situācija un kad ir situācija, kurā vajadzīga palīdzība.”

1. aktivitāte. Kā mums jārīkojas?

Izstāstiet, ka gadījumā, ja bērni pamana ārkārtas situāciju un tuvumā nav neviena pieaugušā, viņiem steidzami jāziņo pa telefona numuru 112! Atgādiniet bērniem, ka uz šo numuru var piezvanīt arī tad, ja tas ir bloķēts vai tālrunis atrodas ārpus uzveršanas zonas.

* Kādos gadījumos jāizsauc policija?
* Kādos gadījumos jāizsauc neatliekamā palīdzība?
* Kādos gadījumos jāizsauc ugunsdzēsēji?

Zvanot 112, tev būs jāsniedz noteikta informācija, lai dispečers saprastu, kāda palīdzība nepieciešama — tev jāpasaka, kur tu atrodies un kas ir noticis! Atceries, ka tev ir jāsagaida, kamēr klausuli noliek dispečers!

Varat kopīgi noskatīties īsus animācijas video, kuros attēlotas situācijas, kurās jāzvana glābšanas dienestiem.

1. Auto avārija. <https://www.youtube.com/watch?v=wXaURn4tYBs&ab_channel=VUGD>
2. Zādzība. <https://www.youtube.com/watch?v=s7pyGwvHcHg&ab_channel=VUGD>
3. Ugunsgrēks. <https://www.youtube.com/watch?v=gIvfMcWiu1E&ab_channel=VUGD>

Kādi tikumi nepieciešami, lai piezvanītu pa tālruni 112?

Kolēģu komentāri:

“Saistošas bija filmiņas par ārkārtas situācijām, kas lika atcerēties nr. 112.”

“Lasītprasmes, rakstītprasmes veicināšanai piedāvāju darba lapas par ārsta, policista, ugunsdzēsēja profesijām.”

2. aktivitāte. Gatavošanās ārkārtas situācijai

Lai ikviens būtu drošībā, skolai ir plāns, kā rīkoties ārkārtas situācijās.

Kāds ir rīcības plāns ugunsgrēka gadījumā? Paskaidrojiet, kāda ir ugunsgrēka trauksmes un citu piesardzības pasākumu nozīme (piemēram, ugunsdzēšamie aparāti, trauksmes signāls, avārijas izeja). Kādi tikumi nepieciešami ugunsgrēka trauksmes vai evakuācijas gadījumā? Kāpēc? Jūs varat lūgt bērniem izveidot plakātu vai video instrukciju, parādot citiem bērniem kā rīkoties ugunsgrēka trauksmes gadījumā.

Kolēģu komentāri:

“Bērniem ļoti saistoša informācija, nostiprināja zināšanas, kā jārīkojas ugunsgrēka trauksmes gadījumā (pirms tam bērniem nebija īsti skaidrs).”

“Lai varētu veidot informatīvu plakātu, būtu jauki, ja būtu izgriežami materiāli.”

Kopīgā noslēguma apspriede: jūtas

Ārkārtas situācijas vai mācības, piemēram, ugunsgrēka izmēģinājuma trauksme, var likt mums justies satrauktiem.

Ko tu varētu darīt, ja jūties noraizējies vai satraukts?

Kolēģu komentāri:

“Pēc manām domām, viss ir lieliski izdevies. Pēc iespējas var pieaicināt atbilstošas profesijas pārstāvi, kas pastāsta piedzīvotos notikumus.”

**Papildmateriāli:**

Valsts ugunsdzēsības un glābšanas dienests piedāvā elektroniskus izglītojošus materiālus par drošību, pareizu rīcību ārkārtas situācijās, vienotos ārkārtas palīdzības izsaukumu numuru 112, īpaši uzsverot to, kuros gadījumos ir jāzvana uz tālruņa numuru 112 (<https://www.vugd.gov.lv/lv/izglitojosi-materiali-berniem-un-jauniesiem>):

* Darba lapa pirmsskolai 3-5 g. “Vienotais ārkārtas palīdzības izsaukumu numurs 112” <https://www.vugd.gov.lv/lv/media/2193/download>
* Darba lapa pirmsskolai 3-5 g. “Pareiza rīcība ugunsgrēkā” <https://www.vugd.gov.lv/lv/media/4482/download>
* Darba lapa pirmsskolai 6-7 g. “Vienotais ārkārtas palīdzības izsaukumu numurs 112” <https://www.vugd.gov.lv/lv/media/2195/download>
* Darba lapa pirmsskolai 6-7 g. “Pareiza rīcība ugunsgrēkā” <https://www.vugd.gov.lv/lv/media/4485/download>
* 112 krāsojamā lapa <https://www.vugd.gov.lv/lv/media/2197/download>
* Darba lapa – drošības sala <https://www.vugd.gov.lv/lv/media/2199/download>
* PowerPoint prezentācija “Vienotais ārkārtas palīdzības izsaukumu numurs 112” <https://www.vugd.gov.lv/lv/media/2205/download>
* PowerPoint prezentācija “Ugunsgrēks” <https://www.vugd.gov.lv/lv/media/4470/download>
* Plakāts “Vai tu zini, kā rīkoties ārkārtas gadījumos?” <https://www.vugd.gov.lv/lv/media/1354/download>
* Buklets “Vai tu zini, kā rīkoties ārkārtas gadījumos?” Informatīvais materiāls iedzīvotājiem par rīcību dažādu apdraudējumu gadījumā <https://www.vugd.gov.lv/lv/media/1351/download>